30 सेप्टेमम्बर: बि टि सिनि गाहाइ दरखं मोखांआव बर’ माहारिनि सिनायथि महरै दाहाल थुंग्रि होनायखौ बि टि सिनि एम सि एल ए एबा बि पि एफ दोलोनि बिजाथि देरहासार बसुमतारिया एबसु’नि सिनायथि सिननि सायाव बाथ्रा बुंनायनि सायाव खेंफोरथि होदों तामुलपुर जिल्लानि समाज सिबियारि आरो बारग’ रेडियो महरगिरि बलराम बर’आ ।  बि टि सिनि गाहाइ हाबलांग्रा दरखंयाव होनाय दाहाल थुंग्रिनि सिनायथिया बर’ माहारियादि दाउहारु हारि, बर’फोरा राजा दंमोन रायजो दंमोन आरो गोख्रों दावहा नांबोनानै रायजोखौ खुंबोदोंमोन बेखौ फोरमायनो थाखायसो होनाय जादों ।  बेखौ दुलाराइ बर’ फरायसा आफादा बाहायबोदोंबाबो बेयो एबसु’निल’ जानो हाया आरो गासैबो बर’ माहारिनिनो मोनसे सिनायथिसो ।  बेनिखायनो बेखौ लानानै राजखान्थि खालामनो नांङा होनना समाज सिबियारि बलराम बर’आ बुंथियो ।
 बेजों लोगोसेनो गाहाइ दरखं मोखांयाव असमिया रावजोंबो लिरनांगौ बुंनायनि सायाव बुंथियोदि बि टि सिनि गाहाइ दरखं मोखांनि अनगायैबो गुबुन मावखुलियाव असमिया रावजोंबो लिरनाया समानै दंखायो ।  बेनिखायनो बेफोरखौ लानानै राजखान्थि खालामनो नांङा होनना बुंथियो समाज सिबियारि बलराम बर’आ। 